Ибраһим ғәләйһис-сәләм салырға тип ҡулына бысаҡты алғас, Аллаһы Тәғәләнең мөғжизаһе менән, күктән: «Аллааһү әкбәр»,—тигән тауыш ишеттеләр, баштарын күтәреп ҡараһалар, Джәбраил фәрештәне ҡулына ҡашҡа тәкә күтәреп төшкәнен күрҙеләр. Ибраһим ғәләйһис-сәләм: «Ләә иләәһә илләллааһү, Аллааһү әкбәр», — тине. Исмәғил ғәләйһи-сәләм: «Аллааһү әкбәр үә лилләәһи хәмдү», — тине. Джәбраил ғәләйһис-сәләм: «Икегеҙ ҙә Аллаһы Тәғәләнең ауыр һынауын үттегеҙ, был ҡашҡа тәкәне Аллаһы Тәғәлә ҡорбан итеп салырға бойорҙо», — тине.